钦定古今图书集成/明伦汇编/氏族典/第492卷 > 《廖用贤尚友录》 > 敬元礼
## 钦定古今图书集成/明伦汇编/氏族典/第492卷 > 《廖用贤尚友录》 > 敬元礼

按《万姓统谱》：元礼，番禺人，吉州参军。武氏之乱，御史
李福业与桓彦范谋讨平之，彦范等被杀，福业亦流
广州，元礼见而敬重之。已而三思遣吏捕之，匿元礼
家，捕俱坐罪。福业将刑，谢元礼，礼曰：“公穷而归我，我
舍人，奚忍乎？”见者伤之，咸叹为忠臣义士。